Hoe om te stem in die 2014-verkiesing
Om by ’n restau­rant aan te dring op ’n nuwe bord kos omdat die dis voor jou ons­maak­lik is, maak slegs sin indien die nuwe bord iets bevat wat jy bereid is om te eet.
As jy in ’n verkiesingstou vassit
Gegewe dat ’n mens nie tevrede met Suid-Afrika se huidige toe­s­tand is nie, hoe moet ’n mens in die 2014-verkiesing stem?
Die antwo­ord wat baie mense hierop gee, is: “stem vir die groot­ste oppo­sisieparty. Sodoende veroor­saak jy dat die heersende party ged­wing word om goeie dinge vir die pub­liek te doen, uit vrees dat hulle hul magspo­sisie verloor.”
Ek dink nie hierdie benader­ing is sin­vol nie.
Poli­tiek is ’n spel. Die reëls van hierdie spel hang af van wat­ter vari­asie gespeel word. In Suid-Afrika speel ons “ver­teen­wo­ordi­gende demokrasie”, wat behels dat die samelew­ing elke vyf jaar besluit wie hul leiers en besluit­ne­mers moet wees. Hierdie leiers en besluit­ne­mers bestaan uit poli­tieke partye.
Die wese van ’n poli­tieke party het weinig te make met dit wat par­tye graag vir die pub­liek voorhou. Die kern­doel van hierdie organ­isas­ies is nie, soos ’n oppo­sisieleier eens gesê het, “om vir burg­ers te werk” nie. Di